Extreu les principals categories de què parla aquest text:
13 de juliol del 2013, Països Catalans
La cadena humana per la independència del proper Onze de Setembre enllaçarà el Pertús (Alt Empordà) amb Alcanar (Montsià), però unes quantes entitats ja estudien la possibilitat d'allargar-la fora del Principat, per tal que arribi als territoris de tot el país. Ens aquests moments hi ha tres línies de treball, encara incipients: la primera, allargar la cadena des dels pobles veïns d'Alcanar i del Pertús al País Valencià i a Catalunya Nord; la segona, fer cadenes humanes a València, Palma i Perpinyà, i la tercera, encerclar amb cadenes humanes i de manera simbòlica els nuclis antics dels municipis que són als extrems del país: Salses, Guardamar, Fraga i Maó.
En aquest sentot, Ferran Civit, membre del Secretariat Nacional que organitza la cadena, no en va donar detalls, però va explicar ahir en la conferència de premsa de presentació del projecte que es facilitaria la participació de la resta del país al projecte simbòlicament, encara que fora del Principat no fos dia festiu.
La Federació Llull, de la qual formen part Òmnium Cultural, Acció Cultural del País Valencià i Obra Cultural Balear, ja han debatut una d'aquestes vies, concretament la d'organitzar cadenes a les grans capitals: València, Palma i Perpinyà. Amb tot, cal tenir present que l'Onze de Setembre és un dia laborable en aquests territoris, a diferència del Principat. I aquest, segons que ha pogut saber VilaWeb, és un dels principals esculls amb què topa aquesta iniciativa, car podria dificultar la presència massiva de participants i, en certa manera, deslluir la mobilització. Per aquest motiu, no es descarta la possibilitat de traslladar l'acció al dissabte següent, 14 de setembre. Siga com siga, el debat sobre aquesta qüestió a la Federació Llull es troba encara en un estat embrionari i no es descarten altres possibilitats.
Pel que fa a les altres dues vies, les entitats que les estudien són majoritàriament locals i, de fet, topen amb el mateix debat de fons. La primera opció consistiria a allargar la cadena per Vinaròs, al sud, i per Argelers o el Voló, al nord. Amb tot, no hi ha cap decisió presa i s'estudiaran diverses fórmules en les pròximes setmanes. Cal tenir present, també, que a més de ser un dia laborable, durant la primera quinzena de setembre coincideix per a molts ciutadans amb la tornada de les vacances, cosa que també podria dificultar la participació.
Amb aquest mateix debat topa la tercera de les iniciatives, que consistiria a fer accions a Salses, Guardamar, Fraga i Maó. L'opció preferida passa per encerclar amb una cadena humana els nuclis antics de totes quatre localitats, però tampoc no es descarten altres mobilitzacions, probablement altres dates o més tard, quan els ciutadans ja hagin acabat de treballar.
Finalment, una altra de les iniciatives que també s'estudia és que en recorregut de la cadena a Barcelona hi hagi alguns trams que siguin coberts per ciutadans de la resta de territoris del país.
Països Catalans : Entitat_Geopolítica, Onze de Setembre : esdeveniment, Pertús : Entitat_Geopolítica, Alt Empordà : Entitat_Geopolítica, Alcanar : Entitat_Geopolítica, Montsià : Entitat_Geopolítica, Principat : Entitat_Geopolítica, País Valencià : Entitat_Geopolítica, Catalunya Nord : Entitat_Geopolítica, València : Entitat_Geopolítica, Palma : Entitat_Geopolítica, Perpinyà : Entitat_Geopolítica, Salses : Entitat_Geopolítica, Guardamar : Entitat_Geopolítica, Fraga : Entitat_Geopolítica, Maó : Entitat_Geopolítica, Ferran Civit : polític, Federació Llull : organització, Òmnium Cultural : organització, Acció Cultural del País Valencià : organització, Obra Cultural Balear : organització, VilaWeb : mitjans_massius, Vinaròs : Entitat_Geopolítica, Argelers : Entitat_Geopolítica, el Voló : Entitat_Geopolítica, Barcelona : Entitat_Geopolítica